Lepšie je raz vidieť, ako stokrát počuť … a najlepšie zažiť na vlastnej koži. Na "Deň otvorených dverí", ktorý sa koná dňa 28.02.2018 pozývame do našej školy všetkých deviatakov a ich rodičov. Pre všetkých sme pripravili veľké množstvo informácií o možnostiach štúdia na našej škole. V odborných učebniach a v dielňach odborného výcviku na Vás čakajú praktické ukážky. Ako už tradične, všetci dostanú malé občerstvenie a navyše vyžrebujeme výhercov hodnotných cien.
Ďalším vynikajúcim športovcom, na ktorého sme všetci hrdí, je aj žiak II.I+S triedy. Z jeho úspechov v silovom trojboji vyberáme:
|1.miesto||Majstrovstvá ČR junior||Praha –CHODOV||2016|
|2.miesto||Majstrovstvá SR junior||Zlatníky||2016|
|1.miesto||Majstrovstvá SR vtlaku na lavičke||Zlatníky||2016|
|3.miesto||Majstrovstvá SR vtlaku na lavičke muži||Bánovce nad Bebravou||2016|
|1.miesto||GRAND PRIX SLOVAKIA JUNIOR||Častá||2016|
|1.miesto||Majstrovstvá SR junior||Žilina||2017|
|2.miesto||Majstrovstvá SR vtlaku na lavičke junior||Trenčianske Teplice||2017|
|1.miesto||Majstrovstvá SR vtlaku na lavičke muži||Bánovce nad Bebravou||2017|
|2.miesto||Majstrovstvá SR muži||Častá||2017|
|1.miesto||GRAND PRIX SLOVAKIA JUNIOR||Častá||2017|
Gratulujeme k vynikajúcim výsledkom.
Dňa 08. 11. 2017 sa zúčastnili triedy III. MPS + ML a IV. MPS + ML + MA s vyučujúcimi Mgr. Ivana Mračková a Mgr. Andrej Špeťko na divadelnom predstavení Hamlet v podaní divadla Kontra, ktoré sa uskutočnilo v priestoroch divadla LUDUS. Išlo o alternatívne stvárnenie známej klasickej hry od W. Shakespeara, v ktorej musí dánsky princ Hamlet prekonávať mnohé morálne zásady v ceste za spravodlivosťou. Celým predstavením nás previedli herci Peter Čižmár a Andrej Palko, ktorí sú členmi činohry Štátneho divadla Košice.
Lepšie je raz vidieť, ako stokrát počuť … a najlepšie zažiť na vlastnej koži. Deň otvorených dverí, ktorý sa konal dňa 28.11.2017 prilákal do našej školy desiatky deviatakov. Niektorí prišli aj v sprievode svojich rodičov. Pre všetkých sme pripravili veľké množstvo informácií o možnostiach štúdia na našej škole. V odborných učebniach a v dielňach odborného výcviku na nich čakali praktické prezentácie. Ako už tradične, všetci dostali malé občerstvenie a navyše prekvapenie v podobe prehliadky mobilného planetária. Najrýchlejší účastníci, ktorí prišli medzi prvými, dostali malú odmenu – USB kľúč. Návštevníci hodnotili DOD v dotazníkoch veľmi pozitívne, preto dúfame, že sa rozhodnú pre štúdium práve na našej škole. Na záver sme spomedzi účastníkov vyžrebovali troch výhercov hodnotných cien:
- cena – DRON
- cena – TABLET
- cena – SLÚCHADLÁ
Výhercom srdečne blahoželáme a ceny im v krátkom čase doručíme osobne do ich základnej školy.
Zároveň všetkých záujemcov pozývame na ďalší deň otvorených dverí, ktorý pripravujeme dňa 28. februára 2018.
V dňoch 9.11.2017 a 10.11.2017 sme už tradične navštívili Bibliotéku, jednu z najväčších knižných udalostí roka na Slovensku. Festival plný prednášok, prezentácií, predajných akcií, ale aj stretnutí s obľúbenými autormi. Najviac nás zaujala prednáška o tvorbe a živote B.S.Timravy, ktorou sme si pripomenuli 150.výročie jej narodenia.
Mgr.Mračková a žiaci II.ML+MA, IV.MPS+ML+MA
Dňa 22. 11. 2017 bolo našej kolegyni, dlhoročnej učiteľke odborných predmetov Ing. Márii Kostolnej na Sympóziu Cechu strechárov Slovenska udelené za dlhoročnú spoluprácu čestné členstvo v cechu, ktoré prevzala od predsedu Ing. Eduarda Jamricha.
Blahoželáme jej a prajeme veľa nových inšpirácii, ktoré týmto členstvom neustále pre svoju prácu na škole získava.
kolektív spolupracovníkov SSOŠ
Tak to tu ešte nebolo PLANETÁRIUM na dni otvorených dverí. Pripravili sme pre Vás milí žiaci ZŠ a rodičia okrem prezentácie,
prehliadky priestorov školy, občerstvenia, možnosti výhry z vecných cien aj unikátnu
možnosť zúčastniť sa priamo na DOD našej školy dňa 28.11.2017 v čase od 8.30 – 13.30 hod
programu "Zo zeme do vesmíru" v mobilnom PLANETÁRIU.
Tešíme sa na Vás.